20. október 2010 , haldinn í Miklagarði kl. 12.00 Mætt til fundar : Hrund Snorradóttir , Baldur H. Friðriksson , Þráinn Hjálmarsson , Baldur Kjartansson , Ingólfur B. Arason , Jóhann L. Einarsson og Hilmar Jósefsson Einnig mættur : Magnús Már Þorvaldsson , er ritaði fundargerð . Áður en gengið var til dagskrár óskaði formaður heimildar til að tekið yrði fyrir erindi hjónanna í Háteigi , að fá að rífa ( gamla ) íbúðarhúsið á Guðmundarstöðum . Dagsett í dag , 20.10.10 . Samþykkt samhljóða að taka sem 3. lið á dagskrá . 1. mál : Fundargerð skipulags - og bygginganefndarfrá 07. október sl. lögð fram . Baldur Friðriksson gerir ath.semd við bókun 4. liðar þar eð hún taki ekki nógsamlega á því sem fyrir fundinum lá . Fundargerðin síðan samþykkt samhljóða . 2. mál : Vopnafjarðarhreppur – Norðausturvegur , breytt vegtenging við þéttbýli Vopnafjarðar . Beiðni um umsögn varðandi tilkynningarskylda framkvæmd , skv. bréfi Skipulagsstofnunar , dags. 07.10.2010 . Auk heldur greinargerð Vegagerðar v / kynningar framkvæmda vegna könnunar á matsskyldu , unnin í október 2010 . Málið tekið til umræðu þar sem nefndarmenn tjaðu skoðanir sínar . Eftirfarandi var bókað : Skipulags - og byggingarnefnd Vopnafjarðarhrepps hefur , í samræmi við erindi frá Skipulagsstofnun , dags. 18.10.2010 , fjallað um tilkynningu Vegagerðarinnar vegna ákvörðunar um umhverfismatsskyldu nýrrar vegtengingar inní þéttbýlið á Vopnafirði . Skipulags - og byggingarnefnd telur að vegna umfangs verkefnisins , landfræðilegra aðstæðna , vandaðs undirbúnings og ítarlegra gagna sem tilkynningin styðst við , auk rannsókna sem eru að hefjast á fornminjum á svæðinu , sé framkvæmdin ekki umhverfismatsskyld . Skipulags - og byggingarnefnd Vopnafjarðarhrepps samþykkir tillögu að breytingu á Aðalskipulagi Vopnafjarðarhrepps 2006 - 2026 , dags 18.10.2010 , og felur sveitarstjóra að leita samþykkis skipulagsstofnunar á að tillagan sé auglýst í samræmi við 21.gr . skipulagslaga nr. 73 / 1997 . 3. mál : Guðmundarstaðir – Óskað er heimildar til að rífa íbúðarhúsið á Guðmundarstöðum , sbr. erindi landeigenda , dags. 20.10.10 . Skipulags - og bygginganefnd samþykkir erindið en leggur áherslu á að farið verði að reglum er gilda um niðurrif húsa og förgun efna . Fleira ekki tekið fyrir , fundi slitið kl. 12:50 .